Nnan-t-aɣ-d yal tawacult di taddart-agi tettmagar yennayer s imensi d sekksu bu sebԑa isufar n useqqi aqquran (lrden, tajilbant taqurant, lubyan m laԑyun, talubyant tamellalt, lḥemmez, laԑdes, ibawen), tettili-d daɣen tmezla n iyuzaḍ acu kan ayaẓid ilaq ad yili d win n tmurt, d bab-is ara t-id yessekren deg wexxam-is ad t-yefk d asfel, sakkin ad d-ԑarḍen tiwelliyin-nsen akken ad ččen-t deg yimensi-nni, d azamul n yissaɣ akked tegmatt. Iԑeggalen n wexxam mi ara qqimen ad ččen imensi, amɣar d wargaz ad ččen tidmarin acku d nutni i ixeddmen ɣef wexxam, arrac ad ččen timessaḍin akken ad imɣuren ad grurzen tullas ad ččen-t tafriwin akken ad zewǧen-t ad srifgen-t ɣer yixxamen n yirgazen-nsent, tamɣart d tmeṭṭut tetten-t ayen id yeqqimen deg uyaẓiḍ-nni.